CELEX: 32010R1237
Language: et
Date: 2010-12-15 00:00:00
Title: Euroopa Parlamendi ja nõukogu määrus (EL) nr 1237/2010, 15. detsember 2010 , millega muudetakse nõukogu määrust (EÜ) nr 2187/2005 seoses valikulise püügi keeluga ning lesta ja hariliku kammelja püügipiirangutega Läänemeres, Suur- ja Väike-Beltis ning Sundis

31.12.2010   
            
            
               ET
            
            
               Euroopa Liidu Teataja
            
            
               L 348/34
            
         EUROOPA PARLAMENDI JA NÕUKOGU MÄÄRUS (EL) nr 1237/2010,
   15. detsember 2010,
   millega muudetakse nõukogu määrust (EÜ) nr 2187/2005 seoses valikulise püügi keeluga ning lesta ja hariliku kammelja püügipiirangutega Läänemeres, Suur- ja Väike-Beltis ning Sundis
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2,
   võttes arvesse Euroopa Komisjoni ettepanekut,
   olles edastanud seadusandliku akti eelnõu riikide parlamentidele,
   võttes arvesse Euroopa Majandus- ja Sotsiaalkomitee arvamust (1),
   toimides seadusandliku tavamenetluse kohaselt (2)
   
   ning arvestades järgmist:
   
               (1)
            
            
               Nõukogu määrusega (EÜ) nr 2187/2005 (3) on kehtestatud konkreetsed tehnilised meetmed Läänemere, Suur- ja Väike-Belti ning Sundi kalavarude kaitsmiseks, eelkõige konkreetsed piirangud teatavate liikide püügi, võrgusilma suuruste ja püügipiirkondade suhtes.
            
         
               (2)
            
            
               Nõukogu 20. novembri 2009. aasta määruses (EÜ) nr 1226/2009 (millega määratakse kindlaks teatavate Läänemere kalavarude ja kalavarurühmade püügivõimalused ning lisatingimused 2010. aastaks) (4) on sätestatud valikulise püügi keeld ning lesta ja hariliku kammelja püügipiirangud.
            
         
               (3)
            
            
               Nimetatud keeld ja piirangud on alalise loomuga tehnilised meetmed, mis ei peaks enam kuuluma reguleerivasse raamistikku, millega kehtestatakse iga-aastased kalapüügivõimalused. Alates 2011. aasta jaanuarikuust tuleks need inkorporeerida määrusesse (EÜ) nr 2187/2005.
            
         
               (4)
            
            
               Tulenevalt Lissaboni lepingu jõustumisest 1. detsembril 2009 tuleks muuta määruses (EÜ) nr 2187/2005 kasutatavat mõistet „ühendus”.
            
         
               (5)
            
            
               Seetõttu tuleks määrust (EÜ) nr 2187/2005 vastavalt muuta.
            
         
               (6)
            
            
               Et tagada käesolevas määruses sätestatud meetmete jätkuv kohaldamine, peaks määrus jõustuma järgmisel päeval pärast selle avaldamist Euroopa Liidu Teatajas,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2187/2005 muudetakse järgmiselt.
   
               1)
            
            
               Lisatakse järgmine artikkel:
               „Artikkel 15a
               Valikulise püügi keeld
               Kõik kvoodiga hõlmatud liigid, mida püügioperatsiooni vältel püütakse, võetakse laeva pardale ja seejärel lossitakse, välja arvatud juhul, kui see oleks vastuolus liidu kalandusalastes määrustes, millega kehtestatakse tehnilised, kontrolli- ja kaitsemeetmed, eelkõige käesolevas määruses, määruses (EÜ) nr 2371/2002 ja nõukogu 20. novembri 2009. aasta määruses (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (5) sätestatud kohustustega.
            
         
               2)
            
            
               Lisatakse järgmine artikkel:
               „Artikkel 18a
               Lesta ja hariliku kammelja püügipiirangud
               1.   Järgmisi kalaliike on keelatud hoida laeva pardal, kui need on püütud allpool loetletud geograafilistes piirkondades ning ajavahemike jooksul:
               
                           Liik
                        
                        
                           Geograafiline piirkond
                        
                        
                           Ajavahemik
                        
                     
                           Lest (Platichthys flesus)
                        
                        
                           Alarajoonid 26, 27, 28 ja 29 lõuna pool 59° 30′ põhjalaiusest
                        
                        
                           15. veebruar – 15. mai
                        
                     
                           Alarajoon 32
                        
                        
                           15. veebruar – 31. mai
                        
                     
                           Harilik kammeljas (Psetta maxima)
                        
                        
                           Alarajoonid 25, 26 ja 28 lõuna pool 56° 50′ põhjalaiusest
                        
                        
                           1. juuni – 31. juuli
                        
                     2.   Erandina lõikest 1 võib kõnealuses lõikes märgitud keeluaegadel traaliga, põhjanootadega või muude sarnaste püügivahenditega, mille võrgusilma suurus on 105 mm või suurem, seisevvõrkude, nakkevõrkude või abaratega, mille võrgusilma suurus on 100 mm või suurem, püütud lesta ja hariliku kammelja kaaspüüki pardale jätta ja lossida koguses, mis moodustab 10 % laeval oleva ja lossitud kogusaagi eluskaalust.”
            
         
               3)
            
            
               Artikli 26 lõigetes 1 ja 2 asendatakse sõna „ühendus” sõnaga „liit” vastavas käändes ning vajadusel tehakse lauses asendamisest tulenevaid grammatilisi kohandusi.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 15. detsember 2010
      
         
            Euroopa Parlamendi nimel
         
         
            president
         
         J. BUZEK
      
      
         
            Nõukogu nimel
         
         
            eesistuja
         
         O. CHASTEL
      
   
   
      (1)  15. septembri 2010. aasta arvamus (Euroopa Liidu Teatajas seni avaldamata).
   
      (2)  Euroopa Parlamendi 23. novembri 2010. aasta arvamus (Euroopa Liidu Teatajas seni avaldamata) ja nõukogu 6. detsembri 2010. aasta otsus.
   
      (3)  ELT L 349, 31.12.2005, lk 1.
   
      (4)  ELT L 330, 16.12.2009, lk 1.
   
      (5)  ELT L 343, 22.12.2009, lk 1.”